Ego Constantinus presbiter de Bilyniaco pro anima mea dedi in helemosinam monachis de Maceriis domum meam petrinam et illam meam vineam de Bez de qua debeo I bichetum frumenti Bernardo de Grandi Canpo et plantam meam de Costercle et ipsi monachi tantum pro me facient in morte mea quantum pro uno monacho et post mortem meam de fructu vinearum annuale meum facient de pane et vino conventui de Maceriis. Et ut hoc ratum sit sigillo Milonis abbatis Sancti Stephani firmatum est qui huius rei testis est. Testes sunt etiam hii : Stephanus de Faverne, Stephanus canonicus. Signum Stephani Divionensi, Petrus de Ysuerre, Raimundus de Curbinie, Arnaudus decanus de Casneto, magister Nicholaus. Actoritate beatorum apostolorum Petri et Pauli sint excumunicati qui hanc helemosinam meam adnichilare presumpserint.